wickkiey/tamil-wikipedia-markdown huggingface dataset:
# ரீட்டா பகுனா ஜோசி


**ரீட்டா பகுகுணா ஜோசி** (Rita Bahuguna Joshi பிறப்பு 22 ஜூலை 1949) ஓர் இந்திய அரசியல்வாதி மற்றும் உத்தரபிரதேச அரசாங்கத்தில் மத்திய அமைச்சராக இருந்தார். இவர் 2007 முதல் 2012 வரை உத்தரபிரதேச காங்கிரஸ் குழுவின் தலைவராக இருந்தார். இவர் இந்தியாவின் உத்தரபிரதேச மாநிலத்தின் முன்னாள் முதல்வர் ஹேம்வதி நந்தன் பகுகுனாவின் மகள் ஆவார். இவர் அக்டோபர் 20, 2016 அன்று பாரதிய ஜனதா கட்சியில் சேர்ந்தார். இவர் பாரதீய ஜனதா கட்சியின் உறுப்பினராக 2019 இந்திய பொதுத் தேர்தலில் உத்தரபிரதேசத்தின் அலகாபாத்தில் இருந்து நாடாளுமன்ற கீழ்வை சபையான மக்களவைக்கு தேர்ந்தெடுக்கப்பட்டார்.  

## ஆரம்ப கால வாழ்க்கை
ரீட்டா பகுகுணா ஜோசி, உ.பி., யின் முன்னாள் முதல்வர் மறைந்த எச். என். பகுனாவின் மகள் ஆவார். இவரது தாயார், மறைந்த கம்லா பகுகுனா, முன்னாள் மாநிலங்களவை உறுப்பினர் ஆவார். இவர் வரலாற்றில் முதுகலைப் பட்டமும் அலகாபாத் பல்கலைக்கழகத்தில் முனைவர் பட்டமும் பெற்றார். இவர் "தெற்காசியாவில் மிகவும் புகழ்பெற்ற மகளிர் மாநகர முதல்வர்" எனும் ஐக்கிய நாடுகள் இவையின் விருது பெற்றவர். இந்திய தேசிய காங்கிரசில் சேருவதற்கு முன்பு இவர் இரண்டு வரலாற்று புத்தகங்களை எழுதினார். இவர் அலகாபாத் பல்கலைக்கழகத்தில் இடைக்கால மற்றும் நவீன வரலாற்றில் பேராசிரியராக இருந்தார்.  

## அரசியல் வாழ்க்கை
ரீட்டா பகுகுணா 1995–2000 வரை அலகாபாத்தின் நகர முதல்வர் பதவியை வகித்தார். இவர் தேசிய மகளிர் குழுவின் முன்னாள் துணைத் தலைவராக இருந்தார், 2003 முதல் அகில இந்திய மகிளா காங்கிரசு மற்றும் செப்டம்பர் 2007 முதல் உத்தரபிரதேச காங்கிரசு குழுவின் தலைவராக உள்ளார். மக்களவை தேர்தலில் இரண்டு முறை தோல்வியடைந்தார். இந்திய பாராளுமன்றத்தின் கீழ் சபைகான 2012 மாநிலத் தேர்தலில் லக்னோ பாளையம் சட்டமன்றத் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். 2014 லோக்சபா தேர்தலில் லக்னோவிலிருந்து போட்டியிட்டு தோல்வியடைந்தார்.  

காங்கிரசில் 24 ஆண்டுகள் கழித்தபின், 20-அக்டோபர் -2016 அன்று பிஜேபி தலைவர் அமித் ஷா முன்னிலையில் இவர் பாஜகவில் சேர்ந்தார்  

## கைது
ஜூலை 16, 2009 அன்று, உத்தரபிரதேச முதலமைச்சர் மாயாவதி பற்றி அவதூறாக பேசியதற்காக இவர் கைது செய்யப்பட்டார். பின்னர் இவர் 14 நாட்கள் நீதிமன்ற காவலில் மொராதாபாத் சிறைக்கு அனுப்பப்பட்டார்.  

ஜோசியின் பேச்சு உத்தரபிரதேசத்தில் சட்டம் ஒழுங்கு நிலை மற்றும் மாநிலத்தில் அதிகரித்து வரும் பாலியல் பலாத்காரங்கள் பற்றியதாஅக இருந்தது. பாலியல் வன்கலவி செய்யப்பட்ட பின்னர் சில பெண்களுக்கு 25,000 ரூபாய் இழப்பீடு வழங்கப்பட்ட சில வழக்குகளை இவர் மேற்கோள் காட்டினார். வெறுமனே பெண்களுக்கு பணத்தை ஈடு செய்வது போதாது என்று இவர் குறிப்பிட்டார். பாலியல் வன்கலவி செய்யப்பட்ட பெண்கள் " மாயாவதியின் முகத்தில் பணத்தை எறிந்துவிட்டு, 'நீங்களும் பாலியல் வன்கலவி செய்யப்பட வேண்டும், நான் உங்களுக்கு 10 மில்லியன் ரூபாய் தருகிறேன்" என்று பேச வேண்டும் என்று கூறினார்.  

11 மே 2011 அன்று மேற்கு உத்தரபிரதேசத்தின் பட்டா பர்சால் கிராமத்தில் இருந்து மீரட் ரேஞ்ச் காவல் துறையினரால் கைது செய்யப்பட்ட கட்சித் தலைவர்களில் ஒருவராக இருந்தார், இவருடன் சக தலைவர்கள் ராகுல் காந்தி மற்றும் திக்விஜய் சிங் ஆகியோர் கைது செய்யப்ட்டனர் . மாநில அரசின் கொள்கைகளை கண்டித்து உள்ளூர் விவசாயிகள் நடத்திய போராட்டத்தில் இவர்கள் பங்கேற்றனர். ஒரு உயர் காவல்துறை அதிகாரி அடுத்த வேலை நாளில் இவர்கள் மூவரையும் உள்ளூர் நீதிமன்றத்தில் சமர்ப்பிக்க இருப்பதாக கூறினார்.
# சரோஜினி மகிசி

**சரோஜினி பிந்துராவ் மகிசி** (Sarojini Bindurao Mahishi 3 மார்ச் 1927 - 25 ஜனவரி 2015) ஓர் இந்திய ஆசிரியரும், வழக்கறிஞரும், ஆர்வலரும், அரசியல்வாதியும் ஆவார். இவர் கர்நாடக மாநிலத்தின் முதல் பெண் நாடாளுமன்ற உறுப்பினர் ஆவார். இவர் 1962 மற்றும் 1980க்கும் இடையில் நான்கு முறை தார்வாட் வடக்கு தொகுதியிலிருந்து 1983 இல் இவர் மாநிலங்களவைக்கு ஜனதா கட்சியின் உறுப்பினராகத் தேர்ந்தெடுக்கப்பட்டார்.  

மகிசி கர்நாடக அரசாங்கத்தினால் 1983இல் இந்தியாவில் இட ஒதுக்கீடு வரையறைகளுக்கு பரிந்துரைப்பதில் அமைக்கப்பட்ட் குழுவில் இடம்பெற்றதன் மூலம் பரவலாக அறியப்படுகிறார். 1986இல் பரிந்துரைகளைச் சமர்ப்பித்த குழு, கர்நாடகாவில் அதிக சதவீத வேலைவாய்ப்பு உள்ளூர் மக்களுக்கு ஒதுக்கப்பட வேண்டும் என்று பரிந்துரைத்தது.  

## ஆரம்ப கால வாழ்க்கை
சரோஜினி மகிசி 3 மார்ச் 1927 அன்று பிரித்தானிய இந்தியாவின் மும்பை மாகாணம் தார்வாடுவில் கமலாபாய் மற்றும் பிந்துராவ் மகிசி தம்பதியினருக்கு மகளாகப் பிறந்தார். எட்டு குழந்தைகளில் இவர் இரண்டாவது குழந்தை ஆவார். இவரது தந்தை பிந்துராவ் ஒரு முன்னணி வழக்கறிஞரும் சமசுகிருத அறிஞரும் ஆவார். சரோஜினி சாங்கலியில் உள்ள வில்லிங்டன் கல்லூரியில் சேருவதற்கு முன்பு தார்வாட்டின் அரசுப் பள்ளிகளில் படித்தார். பெல்காமில் உள்ள ராஜா லக்கம்கவுடா சட்டக் கல்லூரியில் சட்டப் பட்டமும், சமசுகிருத மொழியில் முதுகலைப் பட்டமும் பெற்றார்.  

## தொழில் வாழ்க்கை
மகிசி ஆசிரியராக தனது வாழ்க்கையைத் தொடங்கினார். மாநில சமூக நல வாரியத்தில் சேருவதற்கு முன்பு சில ஆண்டுகள் சமசுகிருதம் மற்றும் சட்டத்தை தார்வாட்டில் உள்ள ஜனதா சிக்சனா சமிதி கல்லூரியில் கற்பித்தார்., தார்வாட் வடக்கு தொகுதியில் இருந்து 4 முறை மக்களவை உறுப்பினர் , சன்சாடியா இந்தி பரசத் தலைவர், தில்லி கர்நாடக சங்கத்தின் தலைவர் ஆகிய பதவிகளை வகித்துள்ளார்.  

## சரோஜினி மகிஷி அறிக்கை
இராமகிருஷ்ண மகாபலேஷ்வர் ஹெக்டே 1983இல் நியமிக்கப்பட்ட அரசாங்கக் குழுவிற்குத் தலைமை தாங்குமாறு மகிசியினைக் கேட்டுக் கொண்டார் பொதுத்துறை, தனியார் நிறுவனங்கள் மற்றும் பன்னாட்டு நிறுவனங்களில் கன்னடர்களுக்கு ஒரு குறிப்பிட்ட சதவீதத்தினை ஒதுக்க வேண்டும் என பரிந்துரை செய்தது. கன்னட ரக்சணா வேதிகே போன்ற கன்னட குழுக்கள் முனைவர் சரோஜினி மகிசி அறிக்கையை கர்நாடகத்தில் செயல்படுத்த வலியுறுத்தி வருகின்றன.  

மகிசி தலைமையிலான குழுவில் இந்திய நிர்வாக ஆட்சிப் பணியின் (ஐஏஎஸ்) நான்கு ஓய்வுபெற்ற அதிகாரிகள் அடங்குவர். உறுப்பினர்கள் கவிஞர் கோபாலகிருஷ்ண அடிகா, ஜி. கே. சத்யா, கே. பிரபாகர ரெட்டி, ஜி. நாராயண குமார், ஒரு சட்டமன்ற உறுப்பினர் மற்றும் ஓய்வுபெற்ற இந்தியக் குடிமைப் பணி அதிகாரிகள் பிஎஸ் ஹனுமான் மற்றும் சித்தய்யா பூரணிக் ஆகியோர் இருந்தனர்.  

## இறப்பு
மகிசி 25 ஜனவரி 2015 அன்று உத்தரபிரதேசத்தின் காசியாபாத்தில் உள்ள தனது இல்லத்தில் இறந்தார். தில்லியின் லோதி சாலையில் உள்ள ஒரு சுடுகாட்டில் இவரது உடல் எரிக்கப்பட்டது. மேலும் இவரது இறுதி சடங்குகளை இவரது சகோதரர் பிபி மகிசி செய்தார்.
# தீபிகா சிக்லியா

**தீபிகா சிக்லியா தோபிவாலா** (Dipika Chikhlia Topiwala பிறப்பு 29 ஏப்ரல் 1965) ராமானந்த் சாகரின் தொலைக்காட்சித் தொடரான *ராமாயனத்தில்* தேவி சீதாவாக நடித்ததற்காகவும் மற்ற இந்திய தொலைக்காட்சித் தொடர்களில் நடிப்பதற்காகவும் அறியப்பட்ட ஓர் இந்திய நடிகை ஆவார். இவர் தனது முதல் படமான *சன் மேரி லைலாவில்* (1983), ராஜ் கிரணுக்கு இணையாகவும், ராஜேஸ் கன்னாவுடன் மூன்று இந்திப் படங்களில் நடித்தற்காகவும் அறியப்பட்டார், இவை *ரூபே தஸ் கரோட்* *, கர் கா சிராக்* மற்றும் *குடாய் ஆகும்* . இவர் ஒரு மலையாளப் படமான *இதிலே இனியும் வரு* (1986), மம்முட்டியுடன் நடித்தார், இவரது கன்னட வெற்றிப் *படங்களான ஹோசா ஜீவனா* திரைப்படத்தில் ஷங்கர் நாக் மற்றும் *இந்திரஜித்* (1989) அம்பரீசனுடன் நடித்தார் . பிரபுவுடன் இவர் தமிழில் வணிக ரீதியில் வெற்றி பெற்ற *நாங்கள்* எனும் திரைப்படத்திலும் (1992) மற்றும் ஒரு வங்காள படமான *ஆஷா ஓ பலோபாஷா* (1989),வில் ப்ரோசன்ஜித் சாட்டர்ஜிக்கு இணையாக நடித்தார். குஜராத்தி உச்ச நட்சத்திரம் நரேஷ் கனோடியாவுக்கு இணையாக *ரஹேஜோ ராஜ் மற்றும் லாஜு லக்கன்* போன்ற சில குஜராத்தி திரைப்படங்களிலும் இவர் நடித்துள்ளார்.  

## தொழில் வாழ்க்கை

### ஆரம்ப கால வாழ்க்கையில்
*சிக் மேரி லைலா* (1983), ராஜ் கிரணுக்கு ஜோடியாக சிக்லியா நடிகையாக அறிமுகமானார். 1985 இல் *தாதா தாடி கி கஹானி* என்ற தொலைக்காட்சித் தொடரில் இவர் நடித்தார். அதேசமயம் இவர் *பகவான் தாதா* (1986), *காலா தண்ட கோரே லாக்* (1986) மற்றும் *டூரி* (1989) போன்ற வணிக ரீதியில் வெற்றி பெற்ற படங்களில் துணை நடிகராக நடித்தார் *மற்றும் திகில் திரைப்படமான சீக்* (1986) மற்றும் *ராத் கே அந்தேர் மே* (1987) ஆகிய படங்களில் முன்னணி கதாநாயகியாக நடித்தார்.  

### வெற்றி (1987-95)
பின்னர் 1987 ல், சிக்லியா, ராமானந்த் சாகரின் தொலைக்காட்சித் தொடரான *ராமாயணத்தில்* சீதாவின் கதாபாத்திரத்தில் நடித்தார். ராமாயணத்தில் நடிப்பதற்கு முன்பு, இவர் ராமானந்த் சாகரின் *விக்ரம் இவுர் பீட்டலின்* ஒரு பகுதியாக இருந்தார். *தி சுவார்டு ஆஃப் திப்பு சுல்தான்* மற்றும் *லவ் குஷ்* போன்ற வெற்றி பெற்ற தொலைக்காட்சித் தொடர்களில் தொடர்ந்து முன்னணி கதாபாத்திரங்களைப் பெற்றார் . *குடாய்* படத்தில் முன்னணிக் கதாப்பத்திரத்தில் நடித்தாஎ, ஆனால் அந்த படம் 1994 இல் வணிக ரீதியாக தோல்வியடைந்தது. *இவர் கர் கா சிராக்* மற்றும் *குடாய்* ஆகிய இரண்டு படங்களில் ராஜேஷ் கன்னாவுடன் இணைந்து நடித்தர். முதன்மைக் நாயகியாக நடித்த கன்னடத் திரைப்படமான *சங்கர் நாக்* 1990 ஆம் ஆண்டில் வணிக ரீதியில் வெற்றி பெற்றது.  

### பிற்கால தொழில்
கலர்ஸ் குஜராத்தி தொலைக்காட்சியில் *சுத்த சேடா* (2017) என்ற தொலைக்காட்சி நிகழ்ச்சியிலும் சிக்லியா நடித்தார். குஜராத்தி திரைப்படமான *நாட்சம்ராட்* ஆகஸ்ட் 2018 இல் வெளியிடப்பட்டது.  

இவர் கடைசியாக *பாலா* 2019 ஆம் ஆண்டு நவம்பரில் வெளியான திரைப்படத்தில் யாமி கௌதமின் தாயாக நடித்தார். சுதந்திரப் போராளி - சரோஜினி நாயுடுவின் வரவிருக்கும் வாழ்க்கை வரலாற்றில் நடிக்கிறார்.  

## தனிப்பட்ட வாழ்க்கை
சிக்லியா மும்பையின் புறநகர்ப் பகுதியான பாந்த்ராவின் பாலி ஹில் பகுதியில் வளர்ந்தார்.  

இவர் ஏமந்த் தோபிவாலாவினைத் திருமணம் செய்துகொண்டார் இந்தத் தம்பதியினருக்கு இரண்டு குழந்தைகள் உள்ளனர்.
# தாக்சாயணி வேலாயுதன்

**தாக்சாயணி வேலாயுதன்** (Dakshayani Velayudhan 4 ஜூலை 1912 - 20 ஜூலை 1978) ஓர் இந்திய நாடாளுமன்ற உறுப்பினர் மற்றும் பட்டியல் சாதியினரும் பட்டியல் பழங்குடியினரின் தலைவர் ஆவார். புலையர் சமூகத்தைச் சேர்ந்த இவர், சமூகத்திலிருந்து கல்வி கற்ற முதல் தலைமுறை மக்களில் ஒருவராக அறியப்படுகிறார். இவர் தனது சமூகத்தில் இருந்து பட்டம் பெற்ற முதல் பெண்மணி என்ற பெருமை உட்பட பல சிறப்புகளைப் பெற்றுள்ளார்.தோள் சீலைப் போராட்டத்திற்குப் பின்னர் மேல் சீலை அணிந்த முதல் பெண், இந்தியாவின் முதல் தாழ்த்தப்பட்ட பெண் பட்டதாரி, முதல் அறிவியல் பட்டதாரி, கொச்சி சட்டப் பேரவை உறுப்பினர் மற்றும் இந்திய அரசியலமைப்பு நிர்ணய மன்றத்தின் ஒன்பது பெண் உறுப்பினர்களில் ஒன்றாக இருந்தது உட்பட பல சிறப்புகளை இவர் பெற்றுள்ளார் ஆனால் இவரது சமூகத்தைச் சேர்ந்த முதல் பெண் மேல் ஆடை அணிந்தவர்களில் ஒருவர் என்று குறிப்பிடுவது சரியான கருத்து இல்லை என்றும், இவருடைய மூத்த சகோதரி மற்றும் இவரது தாயார் தயிதாரா மணி ஏற்கனவே மேல் சீலை அணிந்ததாகவும் கருதப்படுகிறது. இவரது தாயார், மாணி இந்தியாவில் சுதந்திரத்திற்கு பிந்தைய காலம் வரை வாழ்ந்து 1959 இல் இறந்தார்.  

முதல் மற்றும் ஒரே தலித் பெண் சட்டசபை உறுப்பினரான தாக்சாயணி வேலாயுதனை கேரள அரசு ' தாக்சாயணி வேலாயுதன் விருதை ' அறிவித்து கௌரவித்தது, இது மாநிலத்தில் மற்ற பெண்களை மேம்படுத்துவதில் பங்களித்த பெண்களுக்கு வழங்கப்படும் ஒரு விருதாகும். இந்த விருதிற்காக ரூபாய் இரண்டு கோடு ஒதுக்கப்பட்டது. இதை கேரள நிதி அமைச்சர் டாக்டர் டி. எம். தாமஸ் ஐசக் 31 ஜனவரி 2019 அன்று சட்டசபையில் 2019 கேரள நிதியறிக்கை தாக்கல் செய்யும் போது கூறினார்.  

## ஆரம்பகால வாழ்க்கை மற்றும் கல்வி
தாக்சாயணி எர்ணாகுளம் மாவட்டம் கணையன்னூர் வட்டத்தின் முளவுக்காடு கிராமத்தில் 1912இல் பிறந்தார். இவர் 1935இல் இளங்கலைப் பட்டம் முடித்தார். மூன்று வருடங்கள் கழித்து சென்னைப் பல்கலைக்கழகத்தில் தனது ஆசிரியர் பயிற்சிப் படிப்பை முடித்தார். கொச்சி மாநில அரசின் உதவித்தொகையால் இவரது ஆய்வுகள் ஆதரிக்கப்பட்டன. 1935 முதல் 1945 வரை திருச்சூரிலும் திருப்பூணித்துறையிலும் அரசு உயர்நிலைப் பள்ளிகளில் ஆசிரியையாகப் பணியாற்றினார்.  

## குடும்பம்
தாட்சாயணி கல்லச்சம்மூரி குஞ்சன் மற்றும் இவரது மனைவி மணியின் மகள் (வைபின் தீவின் இளங்குன்றப்புழாவைச் சேர்ந்த தாயிதாரா மணியம்மா) ஆகியோருக்கு மகளாகப் பிறந்தார். தட்சாயணியின் வீட்டுப் பெயர் கல்லச்சம்மூரி என்பதால், இவளுடைய இயற்பெயர் கல்லச்சம்மூரி குஞ்சன் தாட்சாயணி (க. கு. தாட்சாயணி) ஆகும். இவரது சமகால சமூக சேவகர் வல்லோன் கேபி வாலனைப் போலவே, இவர் புலையர் சமூகத்தைச் சேர்ந்தவர்.  

## நாடாளுமன்ற வாழ்க்கை
1945 ஆம் ஆண்டில் தட்சாயணி கொச்சின் சட்டமன்றத்திற்கு மாநில அரசால் பரிந்துரைக்கப்பட்டார்.  

### அரசியலமைப்பு சட்டமன்றத்தில் பங்கேற்பு
வேலாயுதன் 1946இல் குழுவினரால் இந்திய அரசியலமைப்பு சட்டமன்றத்திற்கு தேர்ந்தெடுக்கப்பட்டார். அரசியலமைப்புச் சபைக்குத் தேர்ந்தெடுக்கப்பட்ட முதல் மற்றும் ஒரே பட்டியல் சாதிப் பெண் இவர் ஆவார். 1946-1952 வரை இவர் அரசியலமைப்பு சபை மற்றும் இந்தியாவின் தற்காலிக நாடாளுமன்றத்தின் உறுப்பினராக பணியாற்றினார் நாடாளுமன்றத்தில் இவர் குறிப்பாக அட்டவணை சாதியினரின் கல்வி தொடர்பான விடயங்களில் சிறப்பு கவனம் செலுத்தினார்.
# கரிமா சிங்



**கரிமா சிங்** (Garima Singh) ஓர் இந்திய அரசியல்வாதியும், இந்தியாவில் உத்தரபிரதேசத்தின் 17 வது சட்டமன்ற உறுப்பினராக உள்ளார். சிங் உத்தரப் பிரதேசத்தின் சுல்தான்பூர் மாவட்டத்தில் உள்ள அமேதி சட்டப் பேரவைத் தொகுதியை பிரதிநிதித்துவப்படுத்துகிறார்.  

## சொந்த வாழ்க்கை
கரிமா சிங் மற்றொரு அரசியல்வாதியான சஞ்சய சிங் என்பவரை சட்டப்பூர்வமாக திருமணம் செய்து கொண்டார். தேசிய இறகுப்பந்தாட்ட வாகையாளரான சையத் மோடியின் விதவையான அமீதா சிங்கை தான் திருமணம் செய்து கொண்டதாக சஞ்சய் கூறுகிறார். ஆனால் கரிமா அந்த சட்டபூர்வமான திருமணத்தை சவால் செய்து நீதி மன்றம் சென்றார். 1995 ஆம் ஆண்டில் அமீதாவுடனான திருமணத்திற்கு முன்னதாக இவருக்கும் சஞ்சய்க்கும் இடையே நடந்த பரஸ்பர விவாகரத்து செல்லாது என்று இந்திய உயர்நீதிமன்றமும் இந்திய உச்சநீதிமன்றமும் அறிவித்தன. சஞ்சய் நீதிமன்ற தீர்ப்புகளை ஏற்றுக்கொண்டார். ஆனால் அமீதாதான் தனது சட்டபூர்வமான திருமணமான ஒரே மனைவி என்று கருதுகிறார். கரிமா மற்றும் சஞ்சய்க்கு ஒரு மகனும் இரண்டு மகள்களும் உள்ளனர்.  

## திருமண சர்ச்சை
சஞ்சய் சிங்கை அமேதி மன்னர் இரஞ்சன் சிங் தத்தெடுத்தார். இந்தியாவில் அரச குடும்பத்துக்கான அனைத்து அரச சலுகைகளையும் ரத்து செய்வதற்கு முன்பு அவரது வாரிசாக அவர் முன்னாள் அரச சொத்துக்களைப் பெற்றிருந்தார். 1989ஆம் ஆண்டில், சமீபத்தில் விதவையான அமீதாவுடன் உறவைத் தொடங்கிய பின்னர் அவர் தனது மனைவி கரிமாவை அரண்மனையிலிருந்து வெளியேற்றி விட்டார். 2014ஆம் ஆண்டில், கரிமாவும் இவரது குழந்தைகளும் அமேதியில் பூபதி பவன் என்று அழைக்கப்படும் மற்றொரு அரண்மனையில் குடியேறினர். மேலும் அமேதியிலிருந்தும் நகர மறுத்தனர். உள்ளூர் மக்கள் இவருக்கு ஆதரவாக இருந்தனர், அமீதாவை விட இவர்தான் உண்மையான இராணி என்றும் கூறினர்.  

கூற்று மற்றும் எதிர்-கூற்றுக்கு இடையே, சஞ்சயின் மகனான அனந்த் விக்ரம் சிங், தனது முன்னாள் அரச சொத்துக்களான அமீதா தனது எதிர்கால வாரிசைக் குறைமதிப்பிற்கு உட்படுத்தியதாகக் கூறி அவரது தாயின் ஆதரவைப் பெற்றார். சஞ்சய் குற்றச்சாட்டுகளை மறுக்கிறார். மேலும் உள்ளூர் மக்களை வழக்கமான முறையில் குடும்பம் கவனிக்கவில்லை என்ற கூற்றுகளையும் மறுக்கிறார். கரிமா தனது குழந்தைகளுக்கு ஆதரவாக அரண்மனைக்குள் நுழைந்ததாகக் கூறுகிறார். சஞ்சய் மற்றும் அமீதா தங்கள் உறவைத் தொடங்கியதிலிருந்து எழுந்த பிரச்சனைகளுக்கு அமீதாவை குற்றம் சாட்டினர்.  

## அரசியல் வாழ்க்கை
கரிமா சிங், 2017இல் நடந்த உத்தரப்பிரதேச சட்டசபைத் தேர்தலில் பாரதிய ஜனதா கட்சி வேட்பாளராக போட்டியிட்டு, சமாஜ்வாதி கட்சியின் காயத்ரி பிரசாத்தை 5,065 வாக்குகள் வித்தியாசத்தில் தோற்கடித்தார். அந்த தேர்தலில் மற்றொரு போட்டியாளராக இருந்த அமீதா சிங், இந்திய தேசிய காங்கிரசு கட்சியின் வேட்பாளராக நின்றார். இந்தியாவின் முன்னாள் பிரதமரான வி. பி. சிங்கின் உறவினரான கரிமா உள்ளூர் மக்களின் அனுதாபத்தை பயன்படுத்தி இந்த இடத்தை வெல்வார் என்று பரதிய ஜனதா கட்சி நம்பியது. இரண்டு பெண்களும் தங்கள் தேர்தல் பிரமாணப் பத்திரத்தில் சஞ்சய் சிங்கை தங்கள் துணைவராக பெயரிட்டனர். பாரதிய ஜனதா கட்சி செய்தித் தொடர்பாளர்கள் இந்த முடிவு உண்மையில் நீண்டகால குடும்ப நாடகம் பற்றிய வாக்காளரின் உணர்வுகளை அடிப்படையாகக் கொண்டது என்று கூறினர்.
# அனன்யா சட்டர்ஜி


**அனன்யா சட்டர்ஜி** (*Ananya Chatterjee*) (பிறப்பு 16 சனவரி 1977) ஓர் இந்திய நடிகையாவார். இவர் வங்காள மொழித் திரைப்படங்களில் பணிபுரிகிறார். *அபஹோமன்* என்ற படத்தில் இவரது பாத்திரத்திற்காக அறியப்பட்ட இவருக்கு தேசிய விருது கிடைத்தது. இவர், தொலைக்காட்சி நடிகையாக தனது வாழ்க்கையைத் தொடங்கினார். அஞ்சன் தத் இயக்கிய மூன்று படங்கள் உட்பட பல தொலைக்காட்சி தொடர்களிலும், திரைப்படங்களிலும் நடித்தார். ரிதுபர்னோ கோஷ் இயக்கிய *அப்துமான்* என்ற திரைப்படத்தில் இவரது பாத்திரம் சிறந்த நடிகைக்கான தேசிய திரைப்பட விருதை வென்றது.  

## ஆரம்பகால வாழ்க்கையும் கல்வியும்
1976இல் கொல்கத்தாவில் பிறந்து வளர்ந்த அனன்யா சட்டர்ஜி ஜிடிபிர்லா மையத்தில் கல்வி பயின்றார். 1994 ஆம் ஆண்டில் பத்தாம் வகுப்பு தேர்வில் தேர்ச்சி பெற்றார். கொல்கத்தா பல்கலைக்கழகத்தின் இணைந்த இளங்கலை மகளிர் கல்லூரியான ஜோகமாயா தேவி கல்லூரியில் உயிரியலில் பட்டம் பெற்றார்.  

## தொழில்
சாட்டர்ஜி, மம்தா சங்கரின் நடன நிறுவனத்தில் ஒரு மாணவியாக இருந்தார். இவர் தொலைக்காட்சியில் தனது நடிப்புத் தொழிலைத் தொடங்கியபோது, *தின் பிரதீதின்* என்ற நாடகத் தொடர் மூலம் இவர் உருத்ரனில் கோஷ் என்ற நடிகருக்கு இணையாக நடித்தார். மேலும் *திதிர் அதிதி*, *அலேயா* மற்றும் *அனன்யா* போன்ற நாடகத் தொடர்களைலும் தோன்றினார்.. நடிப்பில் முறையான பயிற்சி இல்லாத போதிலும், இவரது பணி பாராட்டப்பட்டது. விரைவில் இவர் அனைவருக்கும் ஒரு வீட்டுப் பெயராக ஆனார். அதைத் தொடர்ந்து, இவர் பாசு சாட்டர்ஜியின் *தக் ஜால் மிஷ்டி* (2002) என்ற திரைப்படத்தில் அறிமுகமானார். அதைத் தொடர்ந்து இவர் சரண் தத்தாவின் *ராத் பரோட்டா பாஞ்ச்* (2005) என்ற அதிரடித் திரைப்படத்தில் நடித்தார். மைனக் பௌமிக் எழுதிய *ஆம்ரா* (2006) என்ற நகைச்சுவைத் திரைப்படத்தில் தோன்றிய பிறகு, இவரது அடுத்த முக்கியமான படம் அறிமுக இயக்குநர் அக்னிதேவ் சாட்டர்ஜியின் *ப்ரோபு நாஷ்டோ ஹோய் ஜெய்* (லார்ட், லெட் த டெவில் ஸ்டீல் மை சோல்) என்ற படட்த்ஹுடன் இருந்தது. இது 13 வது கொல்கத்தா திரைப்பட விழாவில் திரையிடப்பட்டது.  

2009ஆம் ஆண்டில், சுமன் கோஷின் *துவாண்டோ* என்ற படத்தில் மூத்த நடிகரான சௌமித்ரா சாட்டர்ஜிக்கு இணையாகத் தோன்றினார். இதன் மூலம் இவர் தனது நிலையைத் தக்க வைத்துக் கொண்டார், பின்னர் அனுப் செங்குப்தாவின் *மாமா பாக்னே* (2009) பத்தில் மீண்டும் இவரது நடிப்பு "நட்சத்திரமாக" மதிப்பாய்வு செய்யப்பட்டது. இருப்பினும், 2010 இல் வெளியான ரிதுபர்னோ கோஷின் *அபோஹோமன்* திரைப்படத்தில், இவர் புகழ்பெற்ற நடிகையாக நிலைநாட்டப்பட்டார். சிறந்த நடிகைக்கான முதல் தேசிய திரைப்பட விருதையும் வென்றார். 2012இல் கமலேசுவர் முகர்ஜி இயக்கிய *மேகே தக தாரா* பெங்காலித் திரைப்படத்தில் இவர் நீலகண்ட பக்சியின் மனைவி துர்கா என்ற வேடத்தில் நடித்தார்.  

ஜீ வங்காளம் என்ற வங்காள தொலகாட்சியில் ஒளிபரப்பாகும் *சுவர்னலதா* என்ற பிரபல பெங்காலி நாடகத் தொடரில் இவர் முக்கிய வேடத்தில் நடித்தார்.
# விது வின்சென்ட்



**விது வின்சென்ட்** (Vidhu Vincent) கேரளாவைச் சேர்ந்த ஒரு இந்திய திரைப்பட இயக்குநர், எழுத்தாளர், பத்திரிகையாளர் மற்றும் நாடக ஆர்வலர் ஆவார். மலையாளத் திரைப்படமான *மேன்ஹோல்* மூலம் திரைப்படத் துறையில் அறிமுகமானார். இவர் அறிமுகமான ஆண்டிலேயே சிறந்த இயக்குனருக்கான கேரள மாநில திரைப்பட விருதை வென்றார் . கேரளாவின் 21 வது சர்வதேச திரைப்பட விழாவில், சிறந்த அறிமுக இயக்குநர் விருது உட்பட இரண்டு விருதுகளை இந்த படம் வென்றது.  

## வாழ்க்கை வரலாறு
கொல்லத்தில் பிறந்த வின்சென்ட் ஆசியாநெட் தொலைக்காட்சி பத்திரிகையாளராக தனது வாழ்க்கையைத் தொடங்கினார். அலைவரிசையில் பணிபுரிந்தபோது, ஆவணப்படங்கள் மற்றும் திரைப்படத் தயாரிப்புகளில் இவர் ஈர்க்கப்பட்டார். இதனால் இவர் இறுதியில் திருவனந்தபுரத்தில் உள்ள இமேஜிங் டெக்னாலஜி மையத்தில் சேர்ந்தார். கேரளாவில் மணல் அகழ்வு, காசர்கோட்டில் எண்டோசல்பான் பாதிக்கப்பட்டவர்கள் மற்றும் பெண்கள் மீதான தாக்குதல் பற்றி அவர் அளித்த அறிக்கை கேரள சட்டமன்றத்திலும் மாநிலத்தின் பொது மக்களிடையேயும் பரவலான விவாதத்தை உருவாக்கியது. 2003 ஆம் ஆண்டில் முத்தங்கா சம்பவம் நடந்தபோது அவர் ஆசியாநெட் செய்தி அலைவரிசையின் நிருபராக இருந்தார், மேலும், இவர் தனது வேலையை விட்டுவிட்டு இயக்கத்தில் சேர்ந்தார். முத்தங்கா போராட்டங்களில் பங்கேற்றதற்காக அவர் பின்னர் போலீசாரால் கைது செய்யப்பட்டார். 2014 ஆம் ஆண்டில் "இந்தியாவில் மணிப்பூரில் சமூகம் மற்றும் சமூகக்கிளர்ச்சி" பற்றிய நீண்ட அறிக்கைக் கட்டுரையுடன் தினசரி பத்திரிகையில் சேருவதற்கு முன்பு சமூகப்பணியில் முதுகலைப்பட்டம், தத்துவத்தில் முதுகலைப்பட்டம் ஆகியவற்றைத் தொடர இவர் தனது தொழில் வாழ்க்கையிலிருந்து ஓய்வு பெற்றார் 2017 ஆம் ஆண்டில், மலையாளத் திரையுலகில் பெண் கலைஞர்கள் மற்றும் தொழிலாளர்களுக்கு எதிரான வன்முறைக்கு பதிலளிக்கும் விதமாக உமன் இன் சினிமா கலெக்டிவ் அமைப்பில் இவர் தலைமைப் பங்கு வகித்தார்.  

வின்சென்ட் 2015 ஆம் ஆண்டில் மீடியாஒன் தொலைக்காட்சிக்காக நாடகாந்தியம் என்ற டெலிபிலிம் தயாரித்துள்ளார். கதை ஒரு நாடக நடிகரின் வாழ்க்கை மற்றும் அன்றாட வாழ்வின் முடிவை சந்திக்க அவர் போராடுவதை அடிப்படையாகக் கொண்டது. 2015 ஆம் ஆண்டிற்கான சிறந்த இயக்கம், திரைக்கதை மற்றும் சிறந்த குறும்படம் உட்பட கேரள மாநில தொலைக்காட்சி விருதுகளில் இந்த குறும்படம் நான்கு முக்கிய விருதுகளை வென்றது.  

வின்சென்ட் ஒரு மலையாள வார இதழில் நாசிசம் பற்றிய ஒரு வரைபடத்தொடரில் ஜெர்மனிக்கு தனது பயணத்தை அடிப்படையாகக் கொண்ட ஒரு பயணக் கட்டுரையை வெளியிட்டார். *சிந்தா பதிப்பகத்தாரால் தெய்வம் ஒளிவில் போய நாள்கள்* என்ற தலைப்பில் புத்தகமாக வெளியிடப்பட்ட விமர்சன ரீதியாக பாராட்டப்பட்ட தொடர். 2014 ஆம் ஆண்டில், இவர் *விருத்தியுதே ஜாதி* (2014) மீடியா ஒன் அலைவரிசைக்காக ஒரு ஆவணப்படத்தைத் தயாரித்தார் . இது கேரளாவில் கைமுறையாக துப்புரவு செய்பவர்களின் அவல நிலையை எடுத்துக்காட்டுகிறது. உண்மை சம்பவங்களால் ஈர்க்கப்பட்டு, கொல்லத்தின் சுற்றுப்புறத்தில் வசிக்கும் துப்புரவு தொழிலாளர்களின் வாழ்க்கையை அடிப்படையாகக் கொண்ட படம். இந்த திரைப்படம் ஜான் ஆபிரகாம் விருதைப் பெற்றது (சிறப்பு குறிப்பு), இது இந்திய திரைப்பட சங்கங்களின் கூட்டமைப்பின் கேரள அத்தியாயத்தால் நிறுவப்பட்டது. 2017 ஆம் ஆண்டில், வின்சென்ட் 47 வது கேரள மாநில திரைப்பட விருதுகளில் சிறந்த இயக்குனருக்கான விருதைப் பெற்றார், மேலும் இந்த பிரிவில் மாநில விருதை வென்ற முதல் பெண்மணி ஆனார். *தெய்வம் ஒலிவில் போய நாளுகள் என்ற படத்திற்காக* அகாதமி விருதைப் பெற்றார்.
# கோடியில் ஒருவன்



***கோடியில் ஒருவன்*** (*Kodiyil Oruvan*), 2021ஆம் ஆண்டு வெளியான ஒரு இந்தியத் தமிழ்-மொழி அரசியல் அதிரடித் திரைப்படம் ஆகும். இன்பினிட்டி பிலிம் வென்ச்சர்ஸ் மற்றும் செந்தூர் பிலிம் இன்டர்நேஷனல் தயாரித்த இத்திரைப்படம், ஆனந்த கிருஷ்ணனால் இயக்கப்பட்டது. இந்த படத்தில் விஜய் ஆண்டனி மற்றும் ஆத்மிகா நடிக்கின்றனர். விஜய் ஆண்டனி இப்படத்தின் தொகுப்பாளராகவும் பணியாற்றினார். இப்படத்திற்கு நிவாஸ் கே.பிரசன்னா இசையமைத்தார்.  

## நடிப்பு

- விஜய ராகவனாக விஜய் ஆண்டனி
- மீராவாக ஆத்மிகா
- பேதா பெருமாளாக 'கருடா' ராம்
- பிரபாகர்
- அருள்மொழியாக திவ்யா பிரபா
- சங்கர் கிருஷ்ணமூர்த்தி
- தமிழக முதல்வராக சச்சின் கேட்கர்
- டான் குமாராக சூப்பர் சுப்பராயன்

## தயாரிப்பு
பிப்ரவரி 2021 இல் இப்படத்தின் படப்பிடிப்பு முடிவடைந்தது.  

## ஒலிப்பதிவு

இப்படத்தின் பாடல்களை நிவாஸ் கே.பிரசன்னா இசையமைத்துள்ளார். ஐந்து பாடல்களைக் கொண்ட இந்த இசைத் தொகுப்பின் உரிமையை சரிகம நிறுவனம் வாங்கியது.  

## வெளியீடு
இப்படம் 17 செப்டம்பர் 2021 அன்று தமிழ், தெலுங்கு("விஜய ராகவன்" என்ற தலைப்பில்), மலையாளம் மற்றும் கன்னடம் ஆகிய மொழிகளில் மொழிமாற்றம் செய்யப்பட்ட பதிப்புகளுடன் திரையரங்குகளில் வெளியிடப்பட்டது. படத்தின் ஹிந்தி மொழிமாற்றம் பதிப்பு *விஜய் ராகவன்* என்ற பெயரில் யூடியூப்பில் வெளியிடப்பட்டு நேர்மறையான விமர்சனங்களையும் பெற்றது. படத்தின் செயற்கைக்கோள் உரிமை கலர்ஸ் தமிழுக்கு விற்கப்பட்டது. படத்தின் இணைய ஓடையாக்கல் உரிமையை அமேசான் பிரைம் வீடியோ பெற்றது.
# அம்ரிதா ராய் சௌத்ரி


**அம்ரிதா ராய் சவுத்ரி** (*Amrita Roy Chowdhury*) ஓர் இந்திய சமூக ஆர்வலர் ஆவார். இவர், சிறப்புக் குழந்தைகளுக்காக பணி செய்கிறார். இவர் இந்தியாவின் கொல்கத்தாவில் உள்ள "மாற்றுத்திறனாளி அறிவாளிகளின் சங்கம்" என்ற ஒரு தன்னார்வ தொண்டு நிறுவனத்தின் நிறுவனராவார். இது மாற்றுத்திறனாளி<nowiki/>களின் பொருளாதார மற்றும் சமூக மறுவாழ்வுக்காக வேலை செய்கிறது.  

## பின்னணி
அமிர்தா 13 வருடங்களுக்கும் மேலாக பார்வைக் குறைபாடுள்ள குழந்தைகளுக்கு மறுவாழ்வு அளிப்பதில் செலவிட்டார். பின்னர் மனநலத் துறையில் ஏதாவது செய்ய முடிவு செய்து இவ்வாறான குழந்தைகளைக் கண்காணிக்கிறார். இவர் 3000க்கும் மேற்பட்ட குழந்தைகளுக்கு பார்வையளித்து அவர்களுக்கு மறுவாழ்வு அளிப்பதோடு அவர்களைப் பிரதானப் பள்ளியில் சேர்ப்பதற்காகவும் விரிவாகப் பணியாற்றியுள்ளார். 2010ஆம் ஆண்டில் இவரது தன்னலமற்ற பணிக்காக மேற்கு வங்க மாநில அரசால் எஸ்.எஸ்.கே.எம் அரசு மருத்துவமனையில் உள்ள நரம்பியல் மேம்பாட்டுப் பிரிவில், பார்வைத் துறையை உருவாக்க தேர்வு செய்யப்பட்டார். இது இவருக்கு ஒரு உத்வேகமாக இருந்தது. இவர் மற்ற பல குறைபாடுகள் உள்ள குழந்தைகளுக்காகவும் பணியாற்றத் தொடங்கினார்.  

அமிர்தா சிறப்பு குழந்தைகளுக்காக பணியாற்றிய பிறகு, "சிறப்புத் திறன் கொண்ட பெரியவர்களுடன்" மேலும் ஒரு படி மேலே சென்று அவர்கள் ஒரு சாதாரண வாழ்க்கையை நடத்துவதையும் அவர்களின் வாழ்க்கையை சம்பாதிப்பதையும் உறுதி செய்தார். இப்போது, தனது வாழ்க்கைக்காக சம்பாதிக்க, இருவர் பயிற்சி பெற வேண்டும். தனது தன்னார்வ தொண்டு நிறுவனத்தில், குறுகிய கால திறன் அடிப்படையிலான பயிற்சியை அளிக்கத் தொடங்கினார். பயிற்சி வகுப்புகளில் தங்கள் குழந்தைகளை அழைத்து வரும் பெற்றோர்கள் அமிர்தாவுடன் விவாதிக்கிறார்கள். நிஜ வாழ்க்கை வேலை சூழ்நிலையில் பயிற்சி குறைவாகவோ அல்லது குறைவாகவோ தாக்கத்தை ஏற்படுத்தும் நிறுவன உலகில் குறைந்த வாய்ப்பை உருவாக்குகிறது.  

## சிற்றுண்டியகம்

அமிர்தாவும் ஐந்து பெற்றோர்களும் சேர்ந்து தங்களுக்கு சொந்தமான ஒரு விடுதியை வித்தியாசத்துடன் தொடங்க முடிவு செய்தனர். 20 முதல் 40 வயதுக்குட்பட்ட, மன இறுக்கம், உளமுடக்கப் பிணிக்கூட்டு அல்லது வேறு சில அறிவாற்றல் குறைபாடுகளால் பாதிக்கப்பட்ட "சிறப்புத் திறன் கொண்ட பெரியவர்கள்" குழுவிற்கு அமிர்தா பயிற்சி அளிக்கத் தொடங்கினார். புதிதாக, அவர்கள் என்ன அணிய வேண்டும் - எப்படி தொடர்புகொள்வது என்று அவர்களுக்கு பயிற்சி அளிக்கிறார். ஆரம்ப பயிற்சிக்குப் பிறகு, குழுவிலிருந்து, 16 பேர் அவர்களின் செயல்திறனின் அடிப்படையில் தேர்ந்தெடுக்கப்பட்டனர். பின்னர் அவர்களுக்கு சமையலில் பயிற்சி அளிக்கும் நிலை வந்தது. அமிர்தா அவர்களுக்கு தொழில்முறை சமையல்காரர்களைக் கொண்டு பயிற்றுவிக்க முயற்சி செய்தார். 20 சமையல்காரர்கள் இதனை நிராகரித்தனர். ஆனால் இறுதியாக இரண்டு சமையல்காரர்கள் முன் வந்து மாணவர்களுக்கு பல மாதங்களாக சுவையான இனிப்புகள் முதல் ரொட்டிகள் வரை தயாரிப்பதற்கு வழிகாட்டினர். பின்னர் சிறப்பு குழந்தைகளுக்கான பெற்றோர் நடத்தும் அமைப்பான தெற்கு கொல்கத்தாவின் 'பரஷ்மணி' யுடனும், *சிப் என் பைட் என்ற* தனது கடையில் ஒரு இடத்தை பகிர்ந்து கொள்ள முன்வந்த இவரது நண்பருடனும் இணைந்து இவர் சிற்றுண்டியகத்தைத் திறக்க முடிவு செய்தார். ,சிற்றுண்டியகம் 2018 இல் திறக்கப்பட்டது. இங்கு சமையலறை முதல் கணக்கு புத்தகங்கள் வரை இருக்கும் கொல்கத்தாவின் ஒரே சமையலைறையாக இருக்கிறது. அறிவாற்றல் குறைபாடுகள் உள்ளவர்களால் அனைவராலும் கையாளப்படுகிறது. கோரிக்கையின் பேரில் நிறுவன பூங்காக்களில் சிறு கடைகளையும், விற்பனை அங்காடிகளையும் திறக்கிறது.
# மஞ்சுளா செல்லூர்


**மஞ்சுளா செல்லூர்** (Manjula Chellur பிறப்பு 5 டிசம்பர் 1955) மும்பை உயர் நீதிமன்றத்தின் முன்னாள் தலைமை நீதிபதி . கல்கத்தா உயர் நீதிமன்றத்தின் முதல் பெண் தலைமை நீதிபதியாகவும், கேரள உயர் நீதிமன்றத்தின் தலைமை நீதிபதியாகவும் , கர்நாடக உயர் நீதிமன்றத்தின் முதல் பெண் நீதிபதியாகவும் இருந்தார். இவர் டிசம்பர் 4, 2017 அன்று பணி ஓய்வு பெற்றார் .  

## தொழில்
மஞ்சுளா செல்லூர் , பெல்லாரியில் சட்டம் பயின்ற முதல் பெண் வழக்கறிஞர் ஆனார். இவர் சட்ட ஆலோசகராக பணிபுரிந்தார், இவர் குடிசார் மற்றும் குற்றவியல் சட்டத்தை உள்ளூர் பெல்லாரி நீதிமன்றங்களில் பயிற்சி செய்தார். மற்றும் 26 செப்டம்பர் 2012 முதல் இவர் கேரளாவின் தலைமை நீதிபதியாக உள்ளார்.  

### உயர்நிலை வழக்குகள்
2013 ஆம் ஆண்டில் கேரள உயர் நீதிமன்றத்தின் தலைமை நீதிபதி மஞ்சுளா செல்லூர் மற்றும் நீதிபதி வினோத் சந்திரன் அடங்கிய அமர்வு , மாநிலங்களவையின் துணைத் தலைவர் பி. ஜே. குரியனுக்கு எதிரான பலாத்கார வழக்கு தொடர்பான அறிக்கையை சமர்ப்பிக்கும்படி மாநில அரசுக்கு உத்தரவிட்டது. மேலும் மார்ச் 2013 ல், "பனிக்கூழ் கடை நாசவேலை வழக்கு " தொடர்பான மற்றொரு விசாரணையில் முன்கூட்டியே விசாரணைக்காக முக்கிய மார்க்சிய அரசியல்வாதியும் எதிர்க்கட்சித் தலைவருமான வி. எஸ். அச்சுதானந்தனின் வேண்டுகோளை நீதிபதிகள் நிராகரித்தனர். 1990 களில் குழந்தைகள் மற்றும் பெண்களை விபச்சாரத்தில் ஈடுபடுத்த முயன்றதற்காக இவர்கள் மீது வழக்கு பதியப்பட்டது.  

2017 ல் ஒரு வழக்கில் உடல்ரீதியான தாக்குதலுக்கு எதிர்ப்பு தெரிவிக்கும் மருத்துவர்களிடம் இவர்கள் அடிப்பதற்கு பயப்படுகிறார்கள் என்றால் அவர்கள் ராஜினாமா செய்து வீட்டிலேயே இருக்க வேண்டும் என்று கூறினார். பாதுகாப்பான பணிச்சூழலைக் கோரி, இந்த தாக்குதல்களில் இருந்து காப்பாற்ற வேண்டி, குடியிருப்பு மருத்துவர்கள் வேலைநிறுத்தத்தில் ஈடுபட்டனர். நீதிபதியின் இந்தக் கூற்றினால் மனுதாரர்கள் கோபமடைந்தனர் மற்றும் வாடிக்கையாளரின் எதிர்பார்ப்புகள் நிறைவேறவில்லை என்றால் நீதிபதிகள் மற்றும் வழக்கறிஞர்கள் இப்படி நடந்துகொண்டால் என்ன செய்வது என்று எதிர்த்தனர். குற்றம் சாட்டப்பட்டவருக்கு எதிராக நீதிமன்ற வழக்கு சென்றால், குற்றம் சாட்டப்பட்டவர் அல்லது இவரது உறவினர்கள் நீதிபதிகள் மற்றும் வழக்கறிஞர்களுக்கும் எங்களைத் தாக்கியது போல் இவர்களையும் தாக்கினால் இவர்கள் என்ன செய்வார்கள் என்ரு மருத்துவர்கள் கேள்வி எழுப்பினர்.
# அரிப்பிரியா பனோது



**அரிப்ரியா பனோது** (Haripriya Banoth; 1 மே 1985 இல் பிறந்தார்) ஓர் இந்திய அரசியல்வாதி ஆவார், 2018 முதல் தெலுங்கானா சட்டமன்றத்தில் எலந்து தொகுதியை பிரதிநிதித்துவப்படுத்தும் சட்ட மன்ற உறுப்பினர் (இந்தியா) ஆக பணியாற்றுகிறார். இவர் இந்திய தேசிய காங்கிரசிலிருந்து தேர்ந்தெடுக்கப்பட்டார், ஆனால் பின்னர் 2019 இல் தெலுங்கானா ராஷ்டிர சமிதியில் சேர்ந்தார். தேர்ந்தெடுக்கப்பட்டபோது இவருக்கு வயது 33 ஆகும். இதன்மூலம் மிக இளம் வயதில் தெலுங்கானா சட்ட மன்றத்திற்குத் தேர்ந்தெடுக்கப்பட்ட உறுப்பினர் எனும் பெருமை பெற்றார்.  

## ஆரம்ப மற்றும் தனிப்பட்ட வாழ்க்கை
அரிப்பிரியா பனோது மே 1985 1 அன்று கொத்தகூடம் தற்போதைய காலத்தின் தெலுங்கானா (பின்னர் ஆந்திரப் பிரதேசம்) சீதாராம் மற்றும் டார்ஜன் ஆகியோருக்கு மகளாகப் பிறந்தார் இவரது தந்தை சிங்காரேனி காலியர்ஸ் நிறுவனத்தில் பணிபுரிந்தார். இவர் அரி சிங் பனோத் என்பவரைத் திருமணம் செய்து கொண்டார். தெகுலாபல்லியினைச் சேர்ந்த பனோத் 2012 ஆம் ஆண்டில் இவர் பல்கலைக்கழக முந்தைய படிப்பு முடிந்தவுடன் திருமணம் செய்து கொண்டார். எனினும், இவரது கணவர் உற்சாகப்படுத்தியதன் காரணமாக சவகர்லால் நேரு தொழில்நுட்ப பல்கலைக்கழகம்,ஐதராபாத் (JNTUH).இல் இருந்து ,கணினி அறிவியல் பிரிவில் தன் மேற்படிப்பை முடித்து பி.டெக் பட்டம் பெற்றார்.பின்னர் எம் டெக் பட்டமும் பெற்றார். 2006 ஆம் ஆண்டில், இவர்கள் அரி சிங் கல்வி நிறுவனங்களைத் தொடங்கினர், அதில் நான்கு தனியார் பள்ளிகள் மற்றும் நான்கு இளையோர் கல்வி தெகுலப்பள்ளியிலும் மற்றும் ஐதராபாத்திலும் உள்ளன .  

அரிசிங், தெலுங்கு தேசம் கட்சியின் (டிடிபி) தீவிர உறுப்பினராக இருந்தார், இது அரிப்ரியாவை அரசியலில் சேர தாக்கத்தை ஏற்படுத்தியது. 2014 ஆந்திரப் பிரதேச சட்டமன்றத் தேர்தலுக்கு, டிடிபி தலைவர் என். சந்திரபாபு நாயுடு, அரிப்ரியா பனோதுவை டிடிபி யில் இருந்து எல்லந்து தொகுதியைப் பிரதிநிதித்துவப்படுத்த பரிந்துரைத்தார், ஏனெனில் படித்த ஒருவர் இந்த தொகுதியில் வெற்றிபெற சிறந்த வாய்ப்பு இருப்பதாக கட்சி உணர்ந்தது.  

2017 ஆம் ஆண்டில், தெலுங்கானா மாநிலத்தைத் தொடர்ந்து, பனூத் இந்திய தேசிய காங்கிரசில் போட்டியிடும் நம்பிக்கையில் சேர்ந்தார். 2018 தெலுங்கானா சட்டமன்றத் தேர்தலில், பனூத் 2,887 வாக்குகள் வித்தியாசத்தில் தெலங்கானா ராஷ்டிர சமிதியின் (டிஆர்எஸ்) தற்போதைய கனகையா கோரத்தை தோற்கடித்து யெல்லாண்டுவிலிருந்து சட்டமன்ற உறுப்பினராக (எம்எல்ஏ) தேர்ந்தெடுக்கப்பட்டார். மார்ச்சு 2019 இல், "தனது தொகுதியின் வளர்ச்சியின் ஆர்வத்தை" காரணம் காட்டி தெலுங்கானா ராஷ்டிர சமிதியில் சேர்ந்தார்.
# எஸ். தாதம்பட்டி


**எஸ். தாதம்பட்டி** (*S Thathampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் உள்ளது.  

## மேற்கோள்
# மணிகுந்தலா சென்


**மணிகுந்தலா சென்** (Manikuntala Sen ; c 1911-1987) இந்திய கம்யூனிஸ்ட் கட்சியில் செயல்பட்ட முதல் பெண்களில் ஒருவர் ஆவார். இவர் தனது பெங்காலி -மொழி நினைவுக் குறிப்பான *ஷெடினர் கோத்தா* (ஆங்கிலத்தில் *சுதந்திரத்தைத் தேடுதல்: முடிவடையாத பயணம்* ) அதில் இவர் இந்திய வரலாற்றில் மிகவும் கொந்தளிப்பான காலங்களில் ஒரு பெண் ஆர்வலராக தனது அனுபவங்களை விவரிக்கிறார். .  

## ஆரம்ப கால வாழ்க்கை
மணிகுந்தலா சென் பரிசாலில் இப்போது வங்காளத்தில் பிறந்தார். தேசியவாத நடவடிக்கைகளுக்காக பரவலாக இந்த ஊர் அரியப்பட்டது. ஜாத்ரா நாடக ஆசிரியர் முகுந்தா தாஸ் இந்த ஊரில் பிறந்தவர் ஆவார். ஒரு முக்கிய தேசியவாதத் தலைவரும் கல்வியியலாளருமான அஸ்வினி குமார் தத்தா, இவரது குடும்பத்தின் நண்பர் ஆவார். சென்னின் ஆரம்ப கால வாழ்க்கையில் இவர் மீது தாக்கத்தினை ஏற்படுத்தியது.கல்கத்தா பல்கலைக்கழகத்தில் மணிகுந்தலா சென் இளங்கலைப் பட்டம் பெற்றார். முகோபாத்யாயா குறிப்பாக தனது மனதை வளர்க்க ஊக்குவிக்கப்பட்டார். 1923 இல் பிசால் சென்றிருந்த போது சென் காந்தியைச் சந்தித்தார், மேலும் விடுதலைக்காக பாடுபடும் ஒரு விபச்சாரிகளை இவர் ஊக்குவித்த விதம் இவரை மிகவும் கவர்ந்தது. இந்த குடும்பம் இறக்குமதி செய்யப்பட்ட துணிகளை அணிவதை நிறுத்தி, இந்தியர்களுக்கு சொந்தமான மற்றும் தேசியவாத இயக்கத்தின் சின்னமான பங்கலட்சுமி ஆலையினை ஆதரித்தது. தீவிரவாதி அனுசீலன் சமிதி மிகவும் தீவிரமாக செயல்பட்ட பிறகு, பரிசால் புரட்சிகர அரசியலின் மையமாக இருந்தது. சென் ஒரு பெண்கள் பள்ளியில் கற்பிக்கத் தொடங்கினார், அங்கு இவர் யுகாந்தர் கட்சியின் உறுப்பினரான சாந்திசுதா கோசை சந்தித்தார், இவருடைய நண்பர்கள் கார்ல் மார்க்சு மற்றும் லெனினின் எழுத்துக்களைப் படித்து பகிர்ந்து கொண்டது. மேலும் சாந்திசுதா கோசை விசாரணைக்கு அழைத்துச் சென்று காவல் துறையினரால் துன்புறுத்தப்படுவதைக் கண்டார். கல்கத்தாவுக்குச் சென்று படிப்பை முடிக்க அனுமதிக்குமாறு இவரது குடும்பத்தை வற்புறுத்திய சென், கம்யூனிச கட்சியுடன் தொடர்பு கொள்ள முயற்சித்தார்.  

## கல்கத்தாவில் மாணவர்
அந்த நேரத்தில் வங்கத்தில் உள்ள இந்து பத்ரலோக் சமூகங்கள் தங்களின் மகள்களை மேலும் படிக்க அதிக தூரம் அனுப்புவதற்கு சம்மதம் தெரிவித்தனர். சென் தன்னைப் போன்ற இளம் பெண்களின் குழுவின் ஒரு பகுதியாக நகரத்தில் வாழ்ந்ததைக் கண்டார். இவர் ஒரு விடுதியில் தங்கியிருந்தார். சில சமயங்களில் இவள் சந்தித்த குடும்பங்களின் பழமைவாதமும் குறுகிய மனப்பான்மையும் இவரை வெறுப்பிற்குள்ளாக்கியது, மேலும் இவரும் இவருடைய நண்பர்களும் ஆண்களிடமிருந்து அடிக்கடி எதிர்கொள்ளும் துன்புறுத்தல்களைப் பற்றி வெளிப்படையாக எழுதுகிறார். இவளது தோழி பிமல்பிரதிபா தேவியின் மூலம் இவள் மகிளா சக்தி சங்க தலைவர்கள் மற்றும் பல முக்கிய இந்திய தேசிய காங்கிரசு பெண்களுடன் பழகினார்; இது இவரது பெண்ணியச் சிந்தனையை வளர்த்தார் மற்றும் சமூகத்தில் பெண்களின் நிலையில் மாற்றத்தின் இவசியத்தை பற்றி சிந்திக்க தூண்டியது. இவர் சௌமியேந்திரநாத் தாகூரின் இந்திய புரட்சிகர கம்யூனிச கட்சியுடன் தொடர்பு கொண்டார்.  

கட்சியின் ஈடுபாடு குறித்து ஆரம்பத்தில் இவரது பெற்றோர்கள் தெளிவில்லாமல் இருந்தனர், ஏனெனில் அது அதிகாரிகளால் விரும்பப்பட்ட ஆபத்தான கிளர்ச்சியாளர்களின் குழுவாகக் கருதப்பட்டது, ஆனால் 1939 இல் இவர் கம்யூனிஸ்ட் ஆன பிறகு, சென் தனது தாயை பிஸ்வநாத் முகர்ஜி உரையாற்றிய கூட்டத்திற்கு அழைத்துச் சென்றார்.
# தாதம்பட்டி, வட அரிராஜபுரம் ஊராட்சி


**தாதம்பட்டி** (*Thathampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது வட அரிராஜபுரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 90 கிலோமீட்டர் தொலைவிலும், அரூரிலிருந்து 60 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 617 குடும்பங்களும் 2,507 மக்களும் வசிக்கின்றனர். இதில் 1290 ஆண்களும் 1217 பெண்களும் அடங்குவர்.  

## மேற்கோள்
# புகு


**ஃபுகு** (*Fugu*, ;;ஜப்பானிய மொழியில், ***போகியோ*** ( ;鰒 魚) அல்லது ***பொக்*** இல் கொரியன், மற்றும் ***hétún*** (河豚;河魨) இல் தரப்படுத்தப்பட்ட நவீன சீன மொழியில் என்பது ஒரு கோளமீன் குடும்ப மீன்களாகும். இவை பேத்தா இனத்தைச் சேர்ந்த ஒரு மீன் வகை ஆகும். இவற்றில் பவ வகைகள் உள்ளன.  

ஃபுகு மீனில் உள்ள டெட்ரோடோடாக்சின் என்னும் நஞ்சின் காரணமாக இதை உண்ணும் மனிதர்களின் உயிருக்கு ஆபத்தை விளைவிக்கலாம். அதனால் இந்த மீனில் உள்ள நச்சுப் பகுதிகளை அகற்றவும் இறைச்சியை மாசு இல்லாமல் கவனமாக தயார் செய்வது மிக அவசியம் ஆகும்.  

உணவகங்களில் ஃபுகு மீன் உணவை தயாரிக்க யப்பான் மற்றும் பல நாடுகளில் மிகக் கடுமையான சட்ட விதிகள் உள்ளன. இந்த மீனை சமைக்க மூன்று அல்லது அதற்கு மேற்பட்ட ஆண்டுகள் கடுமையான பயிற்சியினால் தகுதி பெற்ற சமையல்காரர்கள் மட்டுமே அனுமதிக்கப்படுகிறார்கள். அதையும் மீறி எப்போதாவது விபத்து போல மரணங்களும் நேர்கின்றன. சிலர் இதன் கல்லீரலை சுவையான பகுதியாக கருதுகிறார்கள். ஆனால் இது மிகவும் நச்சுத்தன்மை வாய்ந்தது, மேலும் இந்த உறுப்பை உணவகங்களில் பரிமாறுவது 1984 இல் யப்பானில் தடை செய்யப்பட்டது. இந்த நஞ்சால் பாதிக்கப்பட்டவர் முழு உணர்வுடன் இருக்கும்போதே அவரது எலும்புத்தசைகள் கட்டுப்பாட்டை இழக்கும். நஞ்சால் பாதிக்கப்பட்டவர் மூச்சுவிட முடியாமல், இறுதியில் மூச்சுத் திணறலால் இறக்கும் நிலை ஏற்படும். ஃபுகு நஞ்சிற்கு இதுவரை மாற்று மருந்து அறியப்படவில்லை. பாதிக்கப்பட்டவரின் உடலில் நஞ்சு வளர்சிதை மாற்றம் செய்யப்பட்டு அது தணியும் வரை மூச்சுத் தொகுதி மற்றும் சுற்றோட்ட தொகுதிகளை பார்த்துக் கொள்வதே நிலையான சிகிச்சையாகும்.  

டெக்ரோடோடாக்சின் நிறைந்த பாக்டீரியாவால் பாதிக்கப்பட்ட மற்ற விலங்குகளை உணவாக ஃபுகு உட்கொள்வதால் ஃபுகுவின் டெட்ரோடோடாக்சின் நஞ்சு சேர்கிறது என்று ஆராய்ச்சியாளர்கள் கண்டறிந்துள்ளனர். இதனால் மீன் காலப்போக்கில் நச்சுத் தன்மையானதாக மாறுகிறது. இதனால் ஆராய்ச்சியாளர்களின் உதவியோடு பாக்டீரியா அண்டாதவாறு இந்த மீனை வளர்க்க முயற்சிகள் மேற்கொள்ளப்பட்டுள்ளன. மீன்களை பாக்டீரியாவில் இருந்து விலக்கி வைத்து வளர்ப்பதன் மூலம் மீன் விவசாயிகள் தற்போது நஞ்சு இல்லாத ஃபுகுவை உற்பத்தி செய்கிறார்கள்; சிட்டா ப்ரிபெக்சரில் உள்ள உசுகி என்ற நகரம், நஞ்சு இல்லாத ஃபுகு விற்பனைக்கு பெயர் பெற்றது.
# அம்ரிதா புரி



**அம்ரிதா புரி** (*Amrita Puri*; பிறப்பு 20 ஆகத்து 1983) ஓர் இந்திய நடிகையாவார். சிறந்த பெண் திரைப்பட அறிமுகம் , சிறந்த துணை நடிகைக்கான பிலிம்பேர் பரிந்துரைகளைப் பெற்ற ஆயிஷா (2010) என்ற காதல் நகைச்சுவைத் திரைப்படம் மூலம் இவர் திரைப்படங்களுக்கு அறிமுகமானார். மூன்று வருடங்கள் கழித்து *கை போ சே*! (2013) மூலம் தனது முதல் வணிக வெற்றியைப் பெற்றார்.  

## தொழில்
தனது முதுகலை பட்டப்படிப்பை முடித்த பிறகு, அம்ரிதா பூரி நாடகங்களை எழுதியும், நடிக்கவும் தொடங்கினார். குவாசர் தாகூர் பதம்சீயின் *ரீட்டெல்லிங்ஸ் வியூ ஃப்ரம் தி ஸ்டேஜ்* என்ற ஆங்கில நாடகம் இவரது முதல் நாடகமாகும். ஓகில்வி என்ற விளம்பர நிறுவனத்தில் ஒரு வருடத்திற்கு இவர் வாழ்க்கைமுறை இதழுக்கான சுயாதீனமாக சேர்ந்து நகல் எழுதினார். திலீப் பாட்டியா இவரது சுயவிவரத்தை ஏற்ற்க் கொண்ட பிறகு, இவர் திரைப்படங்களிலும் விளம்பர படங்களிலும் நடிக்கத் தொடங்கினார். விரைவில் இவர் *கோடெக்ஸு*க்காக தனது முதல் விளம்பரத்தை செய்தார். பின்னர் *பீப்பிள் ஃபர்ஸ்ட்*, *கார்னியர்* , *லோரியல்* உட்பட பல பொருட்களுக்கான விளம்பரங்களிலும், தொலைக்காட்சி விளம்பரங்களிலும் நடித்தார்.  

### பாலிவுட் அறிமுகம் (2010-13)
பல படங்களில் நடிக்க இவர் மேற்கொண்ட முயற்சிகளுக்குப் பிறகு, ராஜ்ஸ்ரீ ஓஜாவின் ''ஆயிஷா (2010) படத்தின் மூலம் பாலிவுட் திரையுலகில் அறிமுகமானார். சோனம் கபூர், அபய் தியோல், ஈரா துபே, சைரஸ் சாஹுகர், ஆனந்த் திவாரி, அருணோதய் சிங், லிசா ஹேடன் ஆகியோர் இணைந்து நடித்த காதல் நகைச்சுவையான இப்படம், கபூரின் பெயரிடப்பட்ட கதாநாயகியின் நண்பரான ஷெஃபாலி தாக்கூரை இவர் சித்தரித்திருந்தார். படமும் இவரது நடிப்பு, பெரும்பாலும் நேர்மறையான விமர்சனங்களைப் பெற்றது. ஆனால் 28.65 கோடி (US $ 4.1 மில்லியன்) செலவில் படமாக்கப்பட்ட இதன் உலகளாவிய வருமானம் 19 கோடியாகவே (US $ 2.7 மில்லியன்) இருந்தது. படம் அரை வெற்றி பெற்றது பாக்ஸ் ஆபிஸில் சுமாரான வசூலையே ஈட்டியது. ஆனால் 56 வது பிலிம்பேர் விருதுகளில் சிறந்த பெண் அறிமுகதிற்காகவும் சிறந்த துணை நடிகைக்காவும் என பூரி 2 பரிந்துரைகளைப் பெற்றார்.  

*ஆயிஷாவின்* மிதமான வெற்றிக்குப் பிறகு, விஷால் மகாத்கர் இயக்குநராக அறிமுகமான *பிளட் மணி*(2012) என்ற படட்த்தில் குனால் கேமுவுக்கு இணையாக நடித்தார். இவர் கேமு கதாபாத்திரத்தின் மனைவியாக நடித்திருந்தார். திரைப்படம் விமர்சகர்களிடமிருந்து கலவையான பதிலைப் பெற்றது. மேலும் 90 பில்லியன் செலவில் எடுக்கப்பட்ட (US $ 1.3 மில்லியன்) படத்தின் வசூல் உலகளாவிய வசூல் 120 மில்லியன் யூரோக்களாஅக (US $ 1.7 மில்லியன்) இருந்தது. இதனால் "சராசரிக்குக் குறைவான வசூல்" திரைப்படமானது. பூரி அடுத்து அபிஷேக் கபூரின் *கை போ சேவில்* ! (2013) சுசாந்த் சிங் ராஜ்புத், அமித் சாத், ராஜ்கும்மர் ராவ் ஆகியோருடன் தோன்றினார். இப்படம் 'என் வாழ்க்கையின் 3 தவறுகள்' என்ற புதினத்தின் தழுவலாகும். இவர் தனது சிறந்த நண்பரை காதலிக்கும் மாவட்ட அளவிலான துடுப்பாட்ட வீரரின் தங்கை வித்யா பட் என்ற வேடத்தில் நடித்திருந்தார். இந்த திரைப்படம் விமர்சன மற்றும் வணிக ரீதியான வெற்றியைப் பெற்று உலகளாவிய வருமானத்தை ஈட்டியது.  

## சொந்த வாழ்க்கை
இவர் எச்டிஎப்சி வங்கியின் முதன்மை செயல் அலுவலர் ஆதித்யா பூரியின் மகளாவார். இவர் மும்பையைச் சேர்ந்த இம்ரூன் சேதியை மணந்தார்.
# ஜோ சைமன்



**ஜோசப் ஹென்றி சைமன்** (11 அக்டோபர் 1913 - 14 திசம்பர் 2011) என்பவர் ஒரு அமெரிக்க வரைகதை புத்தக எழுத்தாளர், வரைகதை கலைஞர், படத்தொகுப்பாளர், எழுதுகோலாளர், மைதீட்டுபவர், வெளியீட்டாளர் மற்றும் தயாரிப்பாளர் ஆவார்.  

இவர் 1930-1940 களில் வரைகதை புத்தகங்களின் பொற்காலங்களில் பல முக்கிய கதாபாத்திரங்களை உருவாக்கினார் அல்லது இணை உருவாக்கினார். மார்வெல் காமிக்ஸ் நிறுவனம் உருவாகுவதற்கு முன்பு டைம்லி காமிக்ஸின் முதல் ஆசிரியராகப் பணியாற்றினார். இவர் கலைஞர் ஜாக் கிர்பியுடன் இணைத்து புகழ் பெற்ற கேப்டன் அமெரிக்கா என்ற மீநாயகன் கதாபாத்திரத்தை உருவாக்கினார். மேலும் டிசி காமிக்ஸில் 1940 களிலும் பணியாற்றியுள்ளார்.
# உருமானா உசேன்


**உருமானா உசேன்** (*Rumana Husain*) பாக்கித்தானின் கராச்சியைச் சேர்ந்த ஒரு கலைஞரும், கல்வியாளரும்ர், குழந்தைகள் எழுத்தாளரும் ஆவார். இவர் 60க்கும் மேற்பட்ட குழந்தைகள் புத்தகங்களையும், "காப்பி-மேசை புத்தகம்", "கராச்சி வாலா - ஒரு நகரத்திற்குள் ஒரு துணைக்கண்டம்" ஆகிய புத்தகங்களை எழுதியவர்.  

## கல்வி
உருமானா உசேன் தனது உயர்நிலைப் பள்ளியை 1962இல் மாதிரி மேல்நிலை பெண்கள் பள்ளியில் முடித்தார். 1972 இல் மத்திய கலை மற்றும் கைவினை நிறுவனத்தில் வரைபட வடிவமைப்பில் நான்கு வருட சான்றிதழ் படிப்பை முடித்தார்.  

## தொழில்
தனது முதல் குழந்தை பிறந்தபோது ஒரு கலைஞராக தனது வாழ்க்கையைத் தொடங்கினார். தனது குழந்தைக்கு விளையாட பஞ்சடைடைத்த பொம்மைகளைச் செய்து தந்தார். விரைவில் இவர் பொம்மைகளுக்கான கண்காட்சியை நடத்தினார். இவர் தனது கலைப்படைப்புகளின் சுவரோவியங்களையும், கண்காட்சிகளையும் உருவாக்கினார். இவரது பணி இருபத்தைந்து ஆண்டுகளாக ஆகாகான் குழந்தைகள மருத்துவமனையில் குழந்தைகள் சிகிச்சைப் பிரிவில் காட்சிக்கு வைக்கப்பட்டிருந்தது. மேலும் சுவிட்சர்லாந்தில் உள்ள இயற்கையைப் பாதுகாப்பதற்கான சர்வதேச ஒன்றியத்தின் தலைமையகத்திலும் அதன் கராச்சி அலுவலகத்திலும் கூட இவரது சுவரோவியங்கள் நிறுவப்பட்டுள்ளன.  

உருமானா உசேன் பின்னர் கற்பித்தலை நோக்கி தனது கவனத்தைத் திருப்பினார். பள்ளி குழந்தைகளுக்கு கலைகளைக் கற்பித்தார். மொழி கற்பிப்பதற்கான புதுமையான அணுகுமுறைகளில் பாக்கித்தான் முழுவதும் பள்ளி ஆசிரியர்களுக்கு இவர் பயிற்சி அளித்தார். இவர் சிஏஎஸ் பள்ளியுடன் அதன் துணை முதல்வராக இணைந்தார். 1996இல் பள்ளியை விட்டு வெளியேறினார். இவர் இளையோர் பிரிவின் தொடக்கத்தில் பள்ளியில் 10 ஆண்டுகள் பணியாற்றினார். மேலும், 1990இல் பள்ளியின் மழலையர் பள்ளிப் பிரிவை நிறுவினார். இவர் அதன் தலைமையாசிரியராகவும் இருந்தார்.  

1988ஆம் ஆண்டில், உசேன், புத்தகக் குழுமம் என்ற வெளியீட்டு நிறுவனத்தை நிறுவினார். அங்கு இவர் 8 ஆண்டுகள் தன்னார்வலராக குழந்தைகளுக்காக உருது புத்தகங்களை எழுதி அவற்றைத் திருத்தி வெளியிட்டார். புத்தகக் குழுமத்தில் பணியாற்றிய காலத்தில், இவர் கராச்சியிலும், பாக்கித்தானின் சில பகுதிகளிலும் ஆசிரியர்களுக்கு பயிற்சி அளித்தார். இவர் ஆசிரியர்களுக்கான கையேடுகளையும், ஒருங்கிணைந்த பாடத்திட்டத்தையும் உருவாக்கி 6 ஆண்டுகள் பணியாற்றினார். 1997 முதல் 2001 வரை 4 ஆண்டுகள் புத்தகக் குழுமத்தில் இயக்குநராகப் பணியாற்றினார்.  

2001ஆம் ஆண்டில், அமைதி மற்றும் மனித உரிமைகளுக்கான குழந்தைகள் அருங்காட்சியகத்தில் சேர்ந்தார். அங்கு இவர் 6 ஆண்டுகள் செயல்பாட்டு மற்றும் வெளியீட்டின் தலைவராக இருந்தார்.  

உசேன் 2005இல் "நுகாஆர்ட்" (NuktaArt) என்பதன் இணை நிறுவன மூத்த ஆசிரியராகவும், பங்குதாரரும் ஆனார். இரண்டு வருடத்துக்கு ஒருமுறை வெளியிடப்படும் கலை இதழாகும். இது இது பத்து வருடங்களாக வெளியிடப்பட்டது. இதில் இவர் மூத்த ஆசிரியராக இருந்தார்.  

இவர் குழந்தைகள் இலக்கிய விழாவில் இயக்குநர்கள் குழுவில் கௌரவ உறுப்பினராக உள்ளார். இவர் கராச்சி மாநாட்டு அறக்கட்டளையின் பொதுச் செயலாளராகவும் உள்ளார். இது சம்பந்தப்பட்ட அறிஞர்கள், ஆர்வலர்கள் ,நிறுவனங்களுடன் கூட்டு சேர்ந்து கராச்சி தொடர்பான பிரச்சினைகளில் சொற்பொழிவை உருவாக்குவதற்கும், ஆராய்ச்சியை வழங்குவதற்கும், பொது நிகழ்வுகளை நடத்துவதற்கும் ஒரு தளத்தை வழங்கும் ஒரு அமைப்பாகும்.  

டான், திரிப்யூன் போன்ற இதழ்களுக்கும், செய்தித்தாள்களுக்கும் உசேன் பங்களிக்கிறார். டிவி ஒன் என்ற பாக்கித்தானியத் தொலைக்காட்சியில் கலை மற்றும் கட்டிடக்கலை பற்றிய முப்பதுக்கும் மேற்பட்ட நிகழ்ச்சிகளையும் உருமானா வழங்கியுள்ளார்.
# இராஜ்சிறீ தேஷ்பாண்டே


**இராஜ்ஸ்ரீ தேஷ்பாண்டே** (*Rajshri Deshpande*) ஓர் இந்திய நடிகையும், ஆர்வலரும் ஆவார். இயக்குநர் பான் நளினின் "*ஆங்கிரி இன்டியன் காட்டெஸ்*" (கோபமான இந்திய தேவதைகள்) என்ற படத்தில் இலட்சுமி என்ற கதாபாத்திரத்தில் நடித்து இவர் சர்வதேச அங்கீகாரம் பெற்றார். இதைத் தொடர்ந்து சனல் குமார் சசிதரனின் "*செக்ஸி துர்கா*" என்ற படத்தில் துர்காவாக நடித்தார். இது ரோட்டர்டாம் திரைப்பட விழாவில் கிவோசு தோசர் விருதை வென்றது. பிபிசி ஒன்னின் *மெக்மாஃபியா*வில் மஞ்சு என்ற கதாபாத்திரத்திலும் நடித்தார். அனுராக் காஷ்யப் இயக்கிய நெற்ஃபிளிக்சு தொடரான *சேக்ரெட் கேம்ஸில்* சுபத்ராவாக நடித்ததற்காக விமர்சன ரீதியான பாராட்டுகளைப் பெற்றார். இவர் நந்திதா தாஸின் *மான்டோ* படத்தில் ஒருது எழுத்தாளர் இசுமத் சுகதாய் வேடத்தில் நடித்தார்.  

## ஆரம்ப கால வாழ்க்கை
இராஜ்ஸ்ரீ தேஷ்பாண்டே, மகாராட்டிராவின் அவுரங்காபாத்தில் ஒரு தொழிலாள வர்க்க குடும்பத்தில் மூன்று உடன்பிறப்புகளில் இளையவராகப் பிறந்தார். சிம்பியோசிசு சட்டப் பள்ளியில் சட்டப்படிப்பில் இளங்கலை பட்டமும், சிம்பியோசிசு சர்வதேச பல்கலைக்கழகத்தில் விளம்பரத்தில் முதுகலைப் பட்டமும் பெற்றவர். இவர் தன்னை ஆதரிப்பதற்காக விளம்பரத் துறையில் நுழைந்தார். ஆனால் விரைவில் நடிப்பில் ஈர்க்கப்பட்டார். மும்பையில் உள்ள *விஸ்லிங் உட்ஸ் இன்டர்நேஷனல்* என்ற நிறுவனத்திலிருந்து திரைப்படத் தயாரிப்பில் சான்றிதழையும் பெற்றுள்ளார்.  

## தொழில்
2012ஆம் ஆண்டில் அமீர்கான் நடித்த *தலாஷ்* படத்தில் ஒரு சிறிய பாத்திரத்தில் தேஷ்பாண்டே பாலிவுட்டில் அறிமுகமானார். பின்னர் இவர் தொலைக்காட்சிக்குச் சென்று 2013இல் *குச் தோ லாக் கஹெங்கே*, *24: இந்தியா* போன்றத் தொடர்களில் தோன்றினார். சல்மான் கானின் கிக் படத்தில் ஒரு சிறிய பாத்திரத்துடன் பெரிய திரைக்கு திரும்பினார். 2015இல் *ஹராம்* என்ற மலையாளத் திரைப்படத்தில் இரட்டை வேடத்தில் தோன்றினார். இந்தி திரையுலகில், பான் நளினின் "*ஆங்கிரி இன்டியன் காட்டெஸ்*" படத்தில் இலட்சுமியின் சித்தரிப்புதான் இவருக்கு ஒரு பெரிய தளத்தை வழங்கியது. இந்த படம் தொராண்டோ சர்வதேச திரைப்பட விழாவில் மக்கள் தேர்வு விருதையும், உரோம் திரைப்பட விழாவில் மக்கள் தேர்வு விருதையும் வென்றது. சனல் குமார் சசிதரனின் "*செக்ஸி துர்கா*" என்ற படத்தில் துர்காவாக நடித்தார். இது ரோட்டர்டாம் திரைப்பட விழாவில் *கிவோசு தோசர்* விருதை வென்றது.  

## சமூக சேவை
தேஷ்பாண்டே பல மனிதாபிமான காரணங்களுக்காக தனது நேரத்தை ஒதுக்குகிகிறார். 2015 நேபாள நிலநடுக்கத்திற்குப் பிறகு, இவர் ஒரு கிராமத்தில் சர்வதேச தன்னார்வ தொண்டு நிறுவனத்தில் பணிபுரிந்தார். மேலும், 2015ஆம் ஆண்டில், மகாராட்டிராவின் மராத்வாடா பகுதியில் உள்ள பஞ்சாரி என்ற வறட்சியால் பாதிக்கப்பட்ட கிராமத்தை இவர் தத்தெடுத்து மழைநீர் சேகரிப்பு திட்டத்தை ஏற்பாடு செய்தார். கழிப்பறைகளை கட்டினார். சுகாதார பரிசோதனைகளையும், சமூக ஊக்குவிப்பு முகாம்களையும் நடத்தினார். அதே கிராமத்தில் சுற்றுச்சூழல் உணர்திறன் கொண்ட பள்ளியையும் கட்டினார். கிராமத்தில் தனது பணியால் ஏற்பட்ட வெற்றியாலும், சமூக பங்களிப்பாலும் ஊக்குவிக்கப்பட்ட இவர் இப்பகுதியில் மேலும் ஒரு கிராமத்தை தத்தெடுத்தார். 2018ஆம் ஆண்டில், நிலையான கிராம வளர்ச்சிக்கான தனது முயற்சிகளை விரிவுபடுத்துவதற்காக இவர் நபங்கன் அறக்கட்டளையை உருவாக்கினார். கடந்த சில ஆண்டுகளில், பிளாஸ்டிக் மாசுபாட்டிற்கு எதிரான் பனிகளில் ஈட்பட்டுவரும் நடிகை ஜூஹி சாவ்லாவின் தன்னார்வ தொண்டு நிறுவனமான *சிட்டிசன்ஸ் ஃபார் டுமாரோ*வின் முக்கிய உறுப்பினராகவும் இருந்தார்.
# சிறகுகள் (திரைப்படம்)

***சிறகுகள்*** (*Siragugal* ) ராதிகா கதை எழுதிய, கலாநிதி மாறன் தயாரித்த, மனோபாலா மற்றும் ராதிகா இணைந்து இயக்கிய இந்தியத் தமிழ் நாடகத் திரைப்படம் ஆகும். இலண்டனை பின்னணியாக வைத்து எடுக்கப்பட்ட இந்த திரைப்படத்தில் ராதிகா மற்றும் விக்ரம் ஆகியோர் முக்கிய கதாபாத்திரங்களில் நடித்தனர், தேவன் துணை வேடத்தில் நடித்தார். இது சன் டிவியில் தொலைக்காட்சி படமாக வெளியிடப்பட்டது. தீனா இந்தத் திரைப்படத்திற்கு இசையமைத்தார். இந்தப் படம் பதினைந்து நாட்களில் இலண்டனில் படமாக்கப்பட்டது.  

## கதை
வள்ளி ( ராதிகா ) தனது கணவர் விஷ்வா மற்றும் குழந்தைகளுடன் வசிக்கும் ஒரு இல்லத்தரசி ஆவார். இலண்டனில் ஐஸ்வர்யா மற்றும் கௌசல்யா ஆகிய குழந்தைகளோடு வசித்து வருகிறார். வள்ளியின் கணவருக்கு அவள் மீதோ அல்லது அவரது குழந்தைகள் மீதோ பாசம் இல்லை. வாய்ப்பு கிடைக்கும் போதெல்லாம் அவர் தனது மனைவியை அவமானப்படுத்துகிறார். ஆனாலும், வள்ளி தன் குழந்தைகளுக்காக எல்லாவற்றையும் பொறுத்துக் கொள்கிறார். வள்ளியின் மூத்த மகள் ஐஸ்வரியா தனது இளமைப் பருவம் மற்றும் செயல்பாடுகளால் எப்போதும் தனது தாயைப் பற்றி கவலைப்படுகிறார். ஐசு தனது தாயின் உணர்வுகளைப் பற்றி கவலைப்படுவதில்லை, அவளுடைய தந்தையைப் போலவே தாயை காயப்படுத்துகிறாள். ஆனால் வள்ளி தன் மகள் பின்பற்றாத கலாச்சாரம் மற்றும் மரபுகள் பற்றி அதிகம் கவலைப்படுகிறாள்.  

சந்திரசேகர் ( விக்ரம் ) தனது மகள்கள் தீபா மற்றும் சில்பாவுடன் இலண்டனில் வசிக்கும் ஒரு தொழிலதிபர். அவர் மேற்கத்திய வாழ்க்கைமுறையில் அதிக அக்கறை கொண்ட அவரது மனைவியிடமிருந்து பிரிந்து வாழ்கிறார் மற்றும் அவளுடைய இயல்பினால் அவருடன் வாழ விரும்பவில்லை. தீபாவும் ஐஸ்வர்யாவும் நல்ல நண்பர்கள். ஒரு நாள் இருவரும் பெற்றோருக்கு தெரியாமல் சில ஆண் தோழர்களுடன் டேட்டிங் சென்ற போது விபத்தாகிறது. வள்ளி தனது கணவரைத் தொடர்பு கொள்ள முயன்றார், மேலும் தனது கணவர் லாவண்யா என்ற மற்றொரு பெண்ணுடன் சட்டவிரோதமான உறவைக் கொண்டிருப்பதைக் கண்டார். வள்ளியுடன் ஒரு சிறிய சண்டையில் அவர் தனது குடும்பத்தை விட்டு வெளியேறுகிறார், அவளை மன்னிக்கும்படி கெஞ்சுகிறார். ஆனால், விஷ்வா வள்ளியிடம் அவள் வேலைக்காரப் பணிப்பெண்ணாக கூட இருக்க தகுதியற்றவள் என்று சொல்கிறார்  

சந்திரசேகரும் வள்ளியும் தங்கள் தொழிலை விரிவுபடுத்துவது பற்றி விவாதிக்கும்போது அவரை அவமதித்து அவரை வெளியேறச் சொல்கிறார். விஷ்வாவுடன் வாழ இயலாது என்பதை புரிந்து கொண்ட வள்ளி அவரை வீட்டை விட்டு வெளியேறும்படி கேட்கிறார். திருமணம் செய்ய வறுபுறுத்தப்படடுகிறார். ஆனால், அவள் எந்த உறவுகளிலும் ஆர்வம் காட்டவில்லை மற்றும் அவளுடைய கலாச்சாரத்திலிருந்து விலக விரும்பவில்லை. அவள் தன் மகள்களை தனது கலாச்சார விழுமியங்களுடன் வளர்க்க வேண்டும் என விரும்புகிறார். சந்திரசேகர் தனது மனைவியுடன் மீண்டும் ஒன்றிணைந்தார். வள்ளி தன் மகளைத் திரும்ப அழைத்துச் செல்கிறாள். விஷ்வா தனது மகள் கவுசல்யாவை அழைத்தபோது, அவரை எப்போதும் வீட்டிற்கு வர வேண்டாம் என்று கூறுகிறார்.  

## ஒப்பீடு
ஜோதிகா *-36 வயதினிலே* (2015) வெளியானதைத் தொடர்ந்து, விமர்சகர்கள் பெண்ணின் கதையினை மையமாகக் கொண்டு எடுக்கப்பட்ட இந்தப் படத்தோடு ஒப்பிட்டனர்.
# கலிங்கப்பட்டினம்



**கலிங்கப்பட்டினம்** (**Kalingapatnam**) இந்தியாவின் ஆந்திர மாநிலத்தின் வடக்கில் உள்ள ஸ்ரீகாகுளம் மாவட்டத்தில் அமைந்த கடற்கரை நகரம் ஆகும்.இது மாவட்டத் தலைமையிடமான ஸ்ரீகாகுளம் நகரத்திலிருந்து 26 கிலோ மீட்டர் தொலைவில் உள்ளது. கலிங்கப்பட்டினம் அருகே ராமதீர்த்தம் மற்றும் சாலிகுண்டத்தில் தூபிகள் கொண்ட பௌத்த தொல்லியற்களங்கள் உள்ளது. இவ்வூரில் வம்சதாரா ஆறு பாய்ந்து வங்காள விரிகுடாவில் கலக்கிறது. இவ்வூர் ஆந்திராவுக்கும், ஒடிசாவுக்கும் இடையே அமைந்துள்ளது.  

## வரலாறு
இது பண்டைய கலிங்க நாட்டின் துறைமுக நகரம் ஆகும். இராஜேந்திர சோழன் தென்கிழக்கு ஆசிய நாடுகளை அடைவதற்கு இத்துறைமுகம் வழியாக கப்பல்களை செலுத்தினார். பிரித்தானிய இந்திய ஆட்சியாளர்கள், தென்கிழக்கு ஆசிய நாடுகளுடன் வணிகம் செய்வதற்கு 1950 வரை கலிங்கப்பட்டினம் துறைமுகத்தை கையாண்டனர்.  

## தட்பவெப்பம்
# கே. எம். ரஹ்மத்துல்லா

**கே. எம். ரஹ்மத்துல்லா** (K. Mohamed Rahamatullah - பிறப்பு 02 ஜூன் 1902 இறப்பு 22 டிசம்பர் 1999), அன்றைய சென்னை மாகாணத்தின், தற்போதைய ஆந்திரப் பிரதேசம்,அனந்தபூரைச் சேர்ந்த இந்திய தேசிய காங்கிரசு அரசியல்வாதி. சென்னை மாகாணம் சார்பாக மாநிலங்களவை உறுப்பினராக 3-4-1952 முதல் 2-4-1954 வரை மாநிலங்களவையில் பணியாற்றியுள்ளார்.  

## பிறப்பும் கல்வியும்
அன்றைய சென்னை மாகாணத்தின் ஆந்திரப் பிரதேசம்,அனந்தபூரில் 02 ஜூன் 1902 இல் ஹூசைன்பீரான் சாகிப்பிற்க்கு மகனாக மகனாகப் பிறந்தார். உள்ளூர் பள்ளியில் கல்வி பயின்ற இவர் விவசாயத்தில் அதிக ஆர்வம் கொண்டவராகவும் இருந்தார்.  

## பதவிகள்
- அனந்தபூர் முனிசிபல் கவுன்சிலராகவும், சென்னை சட்டமன்ற உறுப்பினராகவும், சென்னை சட்டமன்ற கவுன்சில் உறுப்பினராகவும், இருந்தார்.
- அனந்தபூர் மாவட்ட கல்வி கவுன்சில் தலைவர்
- பிரித்தானிய இந்தியாவின் மத்தியச் சட்டமன்றம் உறுப்பினர்.
- மெட்ராஸ் பல்கலைகழக செனட் உறுப்பினர்.
- ஆந்திர பல்கலைகழக செனட் உறுப்பினர்.
- 1952-1954 வரை நாடாளுமன்றத்தின் மாநிலங்களவை உறுப்பினராகவும் இருந்தார்.

## குடும்பம்
ரஹ்மத்துல்லா சாகிப்பிற்க்கு ரஹமத்துன்னிசா பேகம் என்ற மனைவியும், மூன்று மகன்களும் ஒரு மகளும் உள்ளனர். இவருடைய மகன் கே.எம். சைபுல்லா, தெலுங்கு தேசம் கட்சி சார்பில் மாநிலங்களவை உறுப்பினராக 1996 - 2002 வரை பணியாற்றினார்.  

## இறப்பு
22 டிசம்பர் 1999 அன்று காலமானார்.